cyanic-selkie/wikianc huggingface dataset:
צומת בית דגן
צומת בית-דגן הוא מפגשם של כביש 44 (כביש רמלה - תל אביב) וכביש 412, הנקרא בקטע זה "דרך המכבים". הצומת סמוך מאוד למחלף השבעה ונמצא דרומית-מזרחית לו. הצומת נקרא על שם היישוב בית דגן הסמוך לו, ומשמש כאחת היציאות הראשיות של ראשון לציון ושל היישובים בסביבה.
היסטוריה
הצומת ממוקם על הדרך ההיסטורית בין יפו וירושלים. הוא הפך לצומת חשוב עם סלילת כביש 412, בין רחובות וראשון לציון לכביש יפו-ירושלים שהושלם בתחילת שנות ה-30 של המאה ה-20. עד 1962 הצומת הייתה כיכר תנועה, אך הוחלט להסירה עם הגידול בנפח התנועה.
סמוך לצומת נמצאת תחנה של משטרת התנועה הארצית. התחנה נחנכה במקור בפברואר 1941, בתקופת המנדט, כמצודת טגארט. בינואר 1949 הוקם בסמוך מחנה בית דגן שנסגר בשנת 2001.
מחוזות רומניה
החל משנת 1968 השטח של רומניה מחולק ל-41 מחוזות ומחוז העירוני בוקרשט. במחוזות קיימת גם חלוקה משנית לערים וקהילות. בעבר הייתה נהוגה חלוקת משנה לפלאסות שבוטלה בשנת 1950. אחרי שנת 1968 בוצעו מספר שינויים בגבלות המחוזות וכמה מחוזות פוצלו.
מחוזות רומניה לפי סדר האלפבית הרומני (ראו השמות הרומניים):
אלארד פאלם ביץ'
Allard Palm Beach (באנגלית: Allard Palm Beach) היא מכונית רודסטר קטנה, 2 מושבים, מתוצרת יצרנית הרכב הבריטית Allard Motor Company Limited  אשר יוצרה בין השנים  1952–1958.
סך הכול יוצרו 74 יחידות (סדרה ראשונה).
גביע הפתיחה (VHL)
גביע הפתיחה (ברוסית: Кубок Открытия) — גביע הוקי קרח המוענק למנצחת המשחק הראשון של העונה בליגת העל בהוקי קרח ומסמן למעשה את פתיחת העונה. במשחק מתמודדות האלופה וסגניתה ממשחק גמר הפלייאוף של העונה הקודמת, באולמה הביתי של אלופת העונה שעברה.
סטמארצ'קה
סטמארצ'קה (בהונגרית: Szatmárcseke) הוא כפר קטן במחוז סבולץ'-סטמאר-ברג על גדות נהר טיסה שבצפון־מזרח הונגריה.
הכפר ואזורו מיושבים לסירוגין כבר מהמאה ה-12.
יהודי סטמארצ'קה
יהודים חיו בסטמארצ'קה החל מתחילת המאה ה-18. רובם עסקו במסחר וחלק במלאכה ובחקלאות.
בזמן הקרע ביהדות הונגריה בקונגרס של יהודי הונגריה בשנים 1869-1868 בין החרדים למשכילים, הצטרפה הקהילה לזרם האורתודוקסי שסירב לקבל על עצמו את תקנות הקונגרס.
לקהילה היה בית כנסת שנחנך בשנת 1884, "חדר" ומקווה.
בזמן הטרור הלבן נכלאו כמה מבני הקהילה במחנה הסגר. החל משנת 1938 הופקעו רישיונות המסחר והמלאכה של רוב יהודי הכפר. השלטונות המקומיים הקפידו הקפדת יתר על ביצוע הגזירות האנטי-יהודיות.
בשנת 1942 נאסרו שני יהודים מהכפר ונכלאו במחנה הסגר. אחד מהם מת בעינויים והשני שוחרר לאחר כמה חודשים, לאחר מכן הגברים היהודים נשלחו לעבודות כפייה והנותרים במקום נצטוו לענוד את הטלאי הצהוב.
בדף הקהילה מתוך מפקד קהילות הונגריה שבוצע בשנת 1944 נכתב כי יש בקהילה 45 תושבים והרב של הקהילה הוא רבה של פהרגיארמט.
כמה שבועות לאחר כניסת הצבא הגרמני להונגריה במרץ 1944 רוכזו היהודים בגטו זמני בכפר וכעבור מספר ימים הועברו לכפר קלצ'ה ומשם לגטו מאטסלקה ולבסוף שולחו למחנה ההשמדה אושוויץ.
חמישה ניצולים חזרו לכפר לאחר המלחמה אך עזבו עד מהרה את המקום בגלל עוינות התושבים. הקהילה בוטלה רשמית ורכושה נמכר על ידי איגוד הקהילות היהודיות בהונגריה.
סמוליאן
סמוליאן (בבולגרית: Смолян) היא עיר ואתר סקי בדרום בולגריה, בירת מחוז סמוליאן, השוכנת על הרכס המרכזי של הרודופי, 260 ק"מ דרומית מזרחית לבירה סופיה.
היסטוריה
עדויות להתיישבות אנושית מאורגנת של, טים תראקים מתוארכות למאה ה-13 לפנה"ס, תקופת הברונזה המאוחרת. במהלך המאה ה-1 לפנה"ס נכבש האזור על ידי הרפובליקה הרומית ועם הפיצול באימפריה הרומית עבר לחזקת האימפריה הביזנטית. במהלך המאה ה-5 מרבית תושבי האזור קיבלו על עצמם את הנצרות. בסמיכות לעיר נמצאו שרידי בזיליקות מתקופת האימפריה הבולגרית הראשונה. במחצית השנייה של המאה ה-14 נפל האזור בידי האימפריה העות'מאנית והעיר מוזכרת בשמה המודרני בתעודות עות'מאניות מן המאה ה-17.
ב-17 בינואר 1878, במהלך המלחמה העות'מאנית-רוסית (1877–1878) נכבשה העיר על ידי צבא האימפריה הרוסית. סמוליאן נותרה מתוקף סיכומי קונגרס ברלין, בשטח המחוז העות'מאני האוטונומי רומליה המזרחית. ב-1885 הכריז אלכסנדר בטנברג, נסיך בולגריה באופן חד צדדי על איחוד בין רומליה המזרחית לנסיכות בולגריה, סוגיה שהובילה לפריצת מלחמת בולגריה–סרביה (1885). ב-3 במרץ 1886 נחתם הסכם בוקרשט אשר סיים את המלחמה ובמסגרתו נמסר החבל לבולגרים לפקדון בן 5 שנים שמעולם לא הוחזר, להוציא את אזורי קרדז'אלי וסמוליאן שנותרו בחזקת העות'מאנים. במהלך מלחמת הבלקן הראשונה ב-21 באוקטובר 1912, נכבשה סמוליאן בידי צבא ממלכת בולגריה ומאז נותרה בחזקת הבולגרים.
בראשית שנות ה-80 רדף המשטר הקומוניסטי בראשות טודור ז'יבקוב את בני המיעוט הטורקי במדינה ובכלל זה כפה עליהם אימוץ שמות בעלי קונוטציה סלאבית ועשרות אלפים מהם נאלצו להגר מבולגריה לטורקיה. באמצע שנות ה-80, הציעה המפלגה הקומוניסטית בסמוליאן להחיל את תהליך ה"בולגריזציה" גם על יהודי בולגריה והנהגת המפלגה בסופיה דחתה את הצעתה על הסף.
כלכלה
התחבורה הציבורית לסמוליאן מתנהלת באמצעות אוטובוסים ומוניות. העיר מקושרת ליישובי הסביבה באמצעות רשת כבישים עירוניים ובין עירוניים. 24.6% משטח הרשות המקומית מיועד לחקלאות והגידול העיקרי הוא תפוחי אדמה. כמו כן מגדלים צאן ובקר לתעשיות הבשר וחלב. בשטח הרשות המקומית קיימים מפעל טקסטיל, מאפייה ומפעל ממתקים. חלק נכבד מהתוצר המקומי הגולמי מגיע מענף התיירות, בעיקר הארחת תיירים המגיעים לאתרי הסקי, סביבת העיר.
דמוגרפיה
אוכלוסיית סמוליאן מצויה במגמת קיטון בשל שיעור תמותה הגדול משיעור הילודה ובשל הגירה שלילית. בין 1992 ל-1999 קטנה אוכלוסיית העיר ב-5.96% ובין 2000 ל-2009 ב-8.92%. 51% מהאוכלוסייה הן נשים ו-49% הם גברים.
אקלים
בסמוליאן שורר אקלים ממוזג הררי והטמפרטורה השנתית הממוצעת נעה בין 7oc ל-9oc. כמות המשקעים השנתית הממוצעת נעה מ-700 מ"מ ועד 900 מ"מ.
Subway Surfers
Subway Surfers (תרגום חופשי: גולשי הרכבת התחתית) שפותח על ידי KILOO & SYBO הוא משחק לטלפון הנייד הסובב סביב חבורת ילדים ויצורים המרססים כתובות גרפיטי על רכבות, דבר שהופך אותם לנרדפים על ידי השומר בתחנת הרכבת. המשחקיות דומה ל-Temple Run, והמטרה היא לרוץ רחוק ככל הניתן ולקבל את מספר הנקודות המרבי. השחקן מפסיד כאשר נתפס בידי השומר, הפסילה נגרמת מהתנגשות ברכבות, בשלטים או בקירות שבצדדים. במשחק סטים של משימות, כל סט מכיל 3 משימות וסיום הסט מביא להגדלת המכפלה של הנקודות שמקבלים - החל מפי 1 עד לפי 30 (בהתאם למספר הסטים), לאחר הסט ה-30 הפרס המתקבל מסיום סט הוא קופסת הפתעה.
במהלך שנת 2022 המשחק וזכויותיו נרכשו על ידי חברת המשחקים Miniclip. זהו המשחק הראשון שהורד מעל למיליארד פעמים בגוגל פליי.
עלילת המשחק
למשחק עלילה פשוטה המוצגת במשך מספר שניות עם תחילת המשחק: ילד (בברירת המחדל קוראים לו ג'ייק ) שמרסס בצבע קרון רכבת ובתחילת המשחק, השוטר וכלבו מתחילים מרדף אחרי הדמות, שבסופו של דבר נפסלת או בכך שהשוטר תופס אותה, או בכך שהיא נדרסת על ידי רכבת.
המשחק
המשחק מורכב משלושה פסי רכבת שרצים על אחד מהם. המטרה היא לצבור כמה שיותר נקודות על ידי השגת מטבעות וריצה לאורך כמה שיותר זמן. בתחילת המשחק השומר קרוב לדמות וניתן לראותו במסך, ולאחר כשש שניות הפער גדל. במידה והשחקן מתעכב מסיבה מסוימת, לדוגמה התנגשות חלקית במכשול, השומר יתקרב לדמות בשנית. פסילה אפשרית בשני מצבים, כאשר השומר תופס את הדמות, או כאשר הדמות נדרסת. ניתן להימנע מפסילה בכמה דרכים: שימוש במפתחות, צפייה בפרסומת או הפעלת גלשן, לפני הפסילה לזמן מוגבל כך שבמידה ונפסלת הפסילה מתבטלת והמשחק ממשיך כרגיל. במהלך הריצה, ככל שמתקדמים, כך המשחק נעשה מהיר יותר.
תנועות
ניתן לקפוץ על ידי הזזת האצבע למעלה כדי להתחמק ממחסום, או להשיג עזר במשחק. ניתן להתגלגל על ידי הזזת האצבע למטה כדי להתחמק ממחסום. על ידי הזזת האצבע ימינה או שמאלה, השחקן יכול להחליף את פס הרכבת עליהם הוא רץ. אם מזיזים את האצבע ימינה או שמאלה כדי לנוע אל מקום בלתי אפשרי, השחקן מתעכב והשומר נצמד אליו. אם מקישים פעמיים לשחקן מופיע גלשן, אם השחקן נתקל ברכבת כשהוא על הגלשן הפסילה מתבטלת והמשחק ממשיך כרגיל.
מכשולים
יש מחסומים שמשמשים ל"אין כניסה, עבודות בניה": בחלקם אפשר להתגלגל או לקפוץ, בחלקם אפשר רק לקפוץ ובחלקם אפשר רק להתגלגל. יש גם רכבות שעומדות, שנוסעות וכאלה שיש לפניהם מעין רמפה שמאפשרת לרוץ על הרכבת.
שדרוגים
במשחק קיימים ארבעה סוגי שדרוגים, שניתן לתפוס במהלך המשחק:
בנוסף יש שני סוגי שדרוגים נוספים, שניתן להפעיל בתחילת המשחק בלבד:
קופסאות
במשחק קיימים ארבעה סוגים של קופסאות:
כמו כן, ניתן להשיג את שלושת קופסאות המתנה בחינם, באמצעות צפייה ב-10 פרסומות.
סיור עולמי
החל מהתאריך 3 בינואר 2013, החל במשחק ספיישל סיור עולמי. במסגרת הספיישל, פעם בשלושה שבועות מתעדכן המשחק עם עיצוב הרכבת התחתית בסגנון של עיר ממדינה אחרת. לכל מדינה מתלווה דמות חדשה, גלשן חדש ותלבושת חדשה לדמות קיימת. העיר הראשונה בה השתמשו במסגרת הספיישל הייתה ניו יורק. נכון לשנת 2023, הסיור העולמי מלווה את עדכוני המשחק עד היום.
משימת ציד מילים
בכל יום נפתחת משימת ציד מילים, במסגרתה צריך לתפוס במהלך המשחק אותיות ירוקות שמרכיבות מילה.
כאשר מסיימים להרכיב מילה, מקבלים פרס. ככל שמרכיבים מילים יום אחר יום באופן רצוף, שווי הפרסים עולה:
במידה ובאחד מן הימים לא משלימים את המשימה, שווי הפרסים מתאפס וחוזר לנקודת ההתחלה.
משימות איסוף
במשימות האיסוף צריך לתפוס סמלים שקשורים לעיר שהמשחק מציג (לדוגמה, במקסיקו המשימה הייתה לתפוס פלפלים אדומים חריפים). ככל שאוספים יותר סמלים, כך מתקדמים בתחנות הפרסים. ככל שמתקדמים יותר, שווי הפרסים עולה. לרוב תחנת הפרס ה-20 מעניקה גלשן נדיר, ותחנת הפרס האחרונה (30) מעניקה דמות נדירה. החל משנת 2022, ניתן להמשיך לאסוף סמלים גם לאחר ההגעה לתחנת הפרס ה-30 ובכך להגיע לתחנות בונוס. בעבר משימות האיסוף פעלו במתכונת של משימות שבועיות.
משימות שיא
בכל יום נפתחת במשחק משימת שיא יומית חדשה, במסגרתה צריך לעבור בין שישה קטעי ציון דרך ולצבור החל מ-50 אלף ועד 750 אלף נקודות ברציפות. בנוסף יש שבעה קטעי ציון דרך של צבירת מטבעות במצטבר, החל מ-250 ועד 5,000 מטבעות. ככל שמתקדמים ומגיעים לקטעי ציון דרך גבוהים יותר, שווי הפרסים עולה. משימות השיא היומיות מתאפסות ומתחדשות בשעות הלילה.
כמו כן, קיימות עוד חמש משימות שיא אשר זמינות לסירוגין ומתקיימות בערים שונות במשחק:
קווסטים
בשנת 2022 הושקה במשחק מערכת קווסטים חדשה, הכוללת משימות שצריך להשלים. על כל השלמת משימות, מקבלים מספר נקודות (המשתנה לפי רמת הקושי של המשימה). במסגרת מערכת הקווסטים, כאשר צוברים כמות מסוימת של נקודות (החל מ-40 ועד 4,000 נקודות) מקבלים שני פרסים. ככל שמתקדמים יותר, שווי הפרסים עולה.
ישנם שני סוגים של משימות במערכת הקווסטים:
מטבעות אירוע
בשנת 2019 נוסף למשחק פיצ'ר הנקרא "מטבעות אירוע" (באנגלית: Event Coins). את המטבעות הללו ניתן להרוויח באמצעות השלמת משימות שיא, השלמת משימות במערכת הקווסטים וצפייה בפרסומות. בעבר היה ניתן להרוויח את המטבעות במשימות איסוף, אך בשנת 2021 בוטלה אפשרות זו. באמצעות המטבעות הללו ניתן לרכוש דמויות גלשנים ייחודיים, ולעיתים גם חיזוקים אשר ניתן להפעיל בתחילת המשחק
בונוסים
בכל יום במהלך השבוע, נפתחים במשחק בונוסים מיוחדים:
טורניר ריצה ומדליות
בכל שבוע מתקיים טורניר ריצה לפי מדינות (לדוגמה: אם השחקן מישראל, בטורניר יופיעו שחקנים מישראל). מטרת השחקנים בטורניר היא לשחק ולצבור מספר רב של נקודות ריצה, ולעקוף את השיאים של שאר השחקנים. הטורניר מתאפס בימי שני, ולאחר האיפוס מקבלים השחקנים במדליה על מקומם בטורניר מהשבוע החולף.
בסך הכל קיימים חמישה סוגים של מדליות:
פרנק ג'ק פלטצ'ר
פרנק ג'ק פלטצ'ר (באנגלית: Frank Jack Fletcher; 29 באפריל 1885 - 25 באפריל 1973) היה אדמירל בצי ארצות הברית שלחם בכמה מהקרבות החשובים באוקיינוס השקט במלחמת העולם השנייה, בעיקר בקרב ים האלמוגים וקרב מידוויי.
קריירה מוקדמת
ב-1902 החל את לימודיו באקדמיה הימית של ארצות הברית באנפוליס, שאותם סיים ב-1906. שירת באוניות המערכה "רוד איילנד", "אוהיו" ,"איגל", "מיין" ו"צ'ונסי". ב-1910 קיבל בפעם הראשונה פיקוד על המשחתת "דייל" באוקיינוס השקט. ב-1912 פיקד על אוניית המערכה "פלורידה", שאיתה השתתף בקרב ורה קרוס במקסיקו ובכיבושה ב-1914.
עם כניסת ארצות הברית למלחמת העולם הראשונה באפריל 1917 קיבל פלטצ'ר פיקוד על מספר ספינות קרב ששייטו במימי האוקיינוס האטלנטי והגנו על שיירות בעלות הברית. על תפקידו זה עוטר בצלב הצי.
לאחר המלחמה התקדם בצי ופיקד על מספר אוניות קרב. ב-1931 מונה לראש מטה של השייטת האסיאתית של הצי. ב-1938 הועלה לדרגת אדמירל משנה ופקד על קבוצת סיירות 3 ו-6.
מלחמת העולם השנייה
בעת ההתקפה על פרל הארבור היה פלטצ'ר מפקד כוח משימה 14 שבמרכזו נושאת המטוסים "סרטוגה". הוא קיבל הוראה להגיע לאי וייק, שאותו התקיפו היפנים, אולם לבסוף קיבל הוראה לסגת משם לאחר שנצפו במקום שתי נושאות מטוסים יפניות. ב-1 בינואר 1942 קיבל פלטצ'ר את הפיקוד על כוח משימה 17, שבמרכזו הייתה נושאת המטוסים יורקטאון.
לצד מפקד כוח משימה 8, תת אדמירל ויליאם הלסי, השתתף בהתקפות על איי מרשל וגילברט בפברואר 1942.
בקרב ים האלמוגים, שנערך ב-4 במאי 1942 – 8 במאי 1942, פיקד פלטצ'ר על כוח משימה 17, שהסתייע בכוח משימה 11 של אדמירל משנה אוברי פיץ' מנושאת המטוסים "לקסינגטון". המטוסים ששלח פלטצ'ר הטביעו את נושאת המטוסים "שוהו" ופגעו קשה בנושאת המטוסים "שוקאקו". היפנים הצליחו להטביע את "לקסינגטון" ולפגוע ב"יורקטאון", אך היא הצליחה לשוב לפרל הארבור. הקרב נגמר ללא הכרעה אבל סיכל את תוכנית היפנים לפלוש לפורט מורסבי.
בקרב מידוויי, שנערך ב-4 ביוני 1942 – 7 ביוני 1942, השתתף פלטצ'ר עם אדמירל משנה ריימונד ספרואנס. בקרב איבדו היפנים ארבע נושאות מטוסים ו-70 מטוסים. היפנים הטביעו את נושאת המטוסים "יורקטאון". הקרב נחשב נקודת מפנה בחזית האוקיינוס השקט.
ב-7 באוגוסט 1942 - 9 באוגוסט 1942 נערך קרב גוודלקנל באיי שלמה. פלטצ'ר סיפק לנחתים מטרייה אווירית אבל נאלץ לסגת בגלל סכנה מצוללות וספינות יפניות.
בסוף אוגוסט 1942, כשבוע לאחר הקרב, נפגעה ספינת הדגל של פלטצ'ר "סרטוגה". הוא נפצע וחזר איתה לפרל הארבור לטיפול והחלמה. ב-18 בנובמבר 1942 מונה למפקד האזור הימי ה-13 של הצי בצפון מערב האוקיינוס השקט, שמפקדתו הייתה בסיאטל. לאחר מכן התמנה למפקד זירת צפון האוקיינוס השקט, ובפיקודו כבשו הכוחות האמריקאים את איי צפון יפן.
לאחר המלחמה
פלטצ'ר חזר לארצות הברית ב-1946 וצורף כחבר במועצת הצי. ב-1947 מונה ליושב ראש מועצת הצי והועלה לדרגת אדמירל. ב-1 במאי 1947 פרש מהצי. הוא מת בבית חולים במרילנד ונקבר בבית הקברות הלאומי ארלינגטון.
מתילפנידאט
מתילפנידאט (Methylphenidate) (הידוע בשמות המסחריים "ריטלין", "ריטלין SR", "ריטלין LA" ו"קונצרטה") הוא חומר פסיכואקטיבי ממריץ של מערכת העצבים המרכזית. המתילפנידאט משמש כתרופה פסיכוטרופית לטיפול בהפרעת קשב, ריכוז והיפראקטיביות ובנרקולפסיה. החומר שייך לקבוצת הפנתילאמינים ודומה בין היתר לאדרנלין, נוראדרנלין, דופמין, קוקאין, פרוקאין, אפדרין, פסאודואפדרין, אמפטמין, מתאמפטמין ו-MDMA. נוסחתו הכימית המולקולרית היא (C14H19NO2). בנסיבות מסוימות (כמו היפראקטיביות) יש למתילפנידאט השפעה מרגיעה, אם כי למעשה, למתילפנידאט השפעה מעוררת (פסיכוסטימולנטית) ברמה המוחית.
טיפול תרופתי בהפרעת קשב
אנשים רבים עם הפרעת קשב עשויים לחוש לאורך חייהם תסכול ואי-מיצוי יכולותיהם בתחומים שבהם יכלו להגיע להישגים גבוהים, אך באמצעות טיפול הולם, הפרוגנוזה של הפרעת קשב עשויה להיות טובה מאוד. מתילפנידאט היא התרופה הנפוצה ביותר לטיפול רפואי בהפרעת קשב. מבין אמצעי הטיפול השונים, מתילפנידאט נחשב בקרב הקהילה המדעית כאחד הטיפולים האפקטיביים והמהירים ביותר, ומוגדר בקרב רבים כטיפול המרכזי. הטיפול אינו בהפרעה עצמה אלא בתסמינים שלה; הטיפול נועד להקל על הלוקה בה ללמוד, לעבוד ולשמור על קשרים חברתיים.
אבחון והתחלת טיפול בגיל מבוגר
מתחילת שנות 1990 החלו מטפלים להתייחס גם להשפעות ארוכות הטווח של הפרעות קשב וריכוז על מבוגרים, ובכללן דפוסים פסיכולוגיים והתנהגותיים. בדרך כלל מאבחנים את ההפרעה אצל מבוגרים שאובחנו כסובלים ממנה גם בעבר בילדות או בגיל ההתבגרות.
בישראל ובעולם מתועדת עליה בשימוש במתילפנידאט אצל מבוגרים שמאובחנים לראשונה בגיל 30 ומעלה. במטופלים אלו, התרופה משפרת ריכוז ותורמת ל"שקט מחשבתי" שרבים מהם מתארים כ"הורדת הווליום" של גירויים סביבתיים חיצוניים, ומיתון ב"הבזקות אסוציאטיביות" בתהליכי חשיבה. רק חלק לא ידוע מתוכם עובר את התהליך עם ליווי פסיכולוגי או טיפול התנהגותי וקוגניטיבי, וקיימים מעט מאוד פרסומים מחקריים על התהליך, רובם מוגדרים כראשוניים. על כן חסרה כל ההתייחסות המחקרית והמנהלית לטיפול בהפרעות קשב וריכוז במבוגרים, ונכון להיום אין מסגרות מוגדרות ומוסכמות לגישות טיפול באדם שאובחן בגיל מבוגר.
מנגנון הפעולה
ממחקרים עולה שאחד המנגנונים לסיבות של הפרעת קשב, ריכוז והיפראקטיביות (ADHD) קשורות לחוסר איזון בין מוליכים עצביים (נוירוטרנסמיטורים) אחדים באזור האונה המצחית שבמוח כמו דופמין ונוראדרנלין (הנקרא גם נוראפינפרין), האונה הקשורה בריכוז ובפעילויות מכוונות מטרה. אף על פי שתרופות המעוררות את מערכת העצבים, כמו מתילפנידאט ואמפטמינים, הן הטיפולים הנפוצים ביותר לטיפול ב-ADHD, מנגנון הפעולה שלהן עדיין אינו מובן לחלוטין.
המתילפנידאט חוסם את הספיגה החוזרת של הדופמין. כתוצאה מכך הוא מעלה את הרמות הסינפטיות של דופמין וקטכולאמינים אחרים. המתילפנידאט מגרה שחרור דופמין מווזיקולות פרה-סינפטיות, ובכך מונע את ספיגתו מחדש בקצה העצב הפרה-סינפטי, ככל הנראה על ידי עיכוב חלקי של הטרנספורטר לדופמין (DAT), האחראי על הסרת הדופמין מהסינפסה. המתילפנידאט משפיע גם על מערכת הנוירוטרנסמיטר נוראדרנלין, ובכך הוא מביא את חוסר האיזון לידי "תיקון" ומאפשר לאנשים הסובלים מהפרעת קשב שליטה עצמית גבוהה יותר ושיפור הקשב. בדרך כלל, שיפור ההרגשה והתפקוד בזמן השימוש בתרופה גורמים להטבה באיכות החיים.
המתילפנידאט הוא אגוניסט בקולטני סרוטונין 5HT1A.
מינונים ופורמולות של מתילפנידאט
קיימות מספר פורמולות של מתילפנידאט, המבוססות על טכנולוגיות שונות המטפלות באופן השחרור ומשך ההשפעה של החומר הפעיל. סוגים חדשים של ריטלין לשחרור ממושך או בעלי פחות תופעות לוואי:
התאמת המינון וסוג התרופה
הריטלין אומנם יעיל ברוב המקרים, אך לא בכולם. בנוסף, הוא משפיע בצורה שונה על רמות שונות של הפרעת קשב עקב הספקטרום הרחב שלה. למינונים שונים של ריטלין יכולה להיות השפעה שונה. בעוד שמינון נמוך מדי לא יהיה אפקטיבי, מינון גבוה מדי עלול להגביר את הפעילות באופן מופרז ובכך לפגוע בתפקוד הקוגניטיבי. בהתאם לכך, ישנם הבדלים בין אישיים בין המינון אשר יוביל לתגובה אופטימלית עבור כל אדם.
בניגוד לתרופות אחרות, המינון של תרופות ממריצות אינו תלוי רק במשקל. על כן אין להתאים את מינון התרופה לאדם על סמך משקלו בלבד, אלא גם על סמך התגובה לתרופה. משום שקיימת שונות ביחס כמות-תגובה בין אנשים שונים, על הרופא להתחיל במינון נמוך ולהעלות אותו בהדרגה תוך שמירה על תופעות לוואי מזעריות ככל הניתן. חשוב לזכור שהמינון הנמוך ביותר בו נראית הפחתה בתסמינים אינו בהכרח המינון הטוב ביותר לשיפור התפקוד. משום שלא נמצאו יתרונות בולטים של פורמולות מתילפנידאט מסוימות על פני אחרות, יש להתחשב בהבדלים הדקים שבין התרופות השונות המתבססות על חומר זה כדי להגיע להתאמה מיטבית עבור צרכיו של כל אדם. יש ליצור קשר מיידי עם הרופא במקרים בהם יש בעיות במינון, תופעות לוואי או ספקות פתאומיים בנוגע לכדאיות של הטיפול התרופתי. חוסר תגובה עקבי לטיפול בתרופות ממריצות צריך לעורר את חשדו של הרופא לאפשרות של אי היענות תרופתית, אבחנה בלתי מדויקת או קיומה של תחלואה נלווית שטרם אותרה.
תופעות לוואי אפשריות
במקביל ליתרונות הריטלין, ובדומה לתרופות אחרות, ייתכנו תופעות לוואי שונות בקרב הנוטלים את התרופה (בהסתמך על נוסח העלון לצרכן שלפי תקנות הרוקחים): התופעות הפסיכוטיות עלולת להיווצר בעיקר עקב שימוש לרעה על ידי הזרקה לווריד. במקרים של תרופות פסיכוסטימולנטיות לרבות מתילפנידאט דווחו לעיתים רחוקות מאוד (בין 1-4.100,000 לבין כ-1 ל-10,000 מטופלים ) מקרי מוות פתאומי.(safetyreview.pdf FDA 28.2.2006) (Lourdes Villalba Sudden death with drugs used in ADHD). מחקרים נוספים בחסות FDA לא הצביעו על הבדל משמעותי בין הסיכון במטופלים בתרופות פסיכוסטימולנטיות לפי הסטנדרטים הרפואיים והסיכון לסיבוכים קרדיווסקולריים כולל מוות פתאומי באוכלוסייה הכללית.
תופעות לוואי ארוכות טווח
תוצאות השימוש במתילפנידאט בילדים נחקרות במשך יותר מ-40 שנה ועד לשנת 2008 לא נמצאו הוכחות לקיומן של תופעות לוואי ארוכות טווח עקב השימוש בתרופה ואחריו.
קיים סיכון לשימוש לרעה - במינונים גבוהים מדי. ידוע על סיכון לתלות ועל סיכון מתון להתמכרות, לפעמים סבולת ותלות נפשית. לכן מומלץ מעקב של הרופא המטפל. אם יש צורך בגמילה נעשית הפחתה הדרגתית במינון. אחרי הפסקת טיפול עלולה לפעמים להופיע מחדש ההפרעה הבסיסית - למשל הפרעת הקשב והריכוז - ויש אז צורך לפעמים במעקב וטיפול מחודש.
היבטים חוקיים
מתילפנידאט מוגדר בחוק הישראלי (פקודת הסמים המסוכנים) כ"סם מסוכן" (תוספת ראשונה, חלק ב', סימן ב' בפקודת הסמים המסוכנים, ראו הגדרת "סם מסוכן" בסעיף 1), ומותר רק בשימוש רפואי. בגלל הגדרתו כסם מסוכן בישראל על־פי חוק חלים כללים נוקשים על רישום מרשם למתילפנידאט על ידי רופא ועל הנפקתו על ידי רוקח: כל מכירה של מתילפנידאט בבית מרקחת מחויבת על-פי חוק בזיהוי הקונה באמצעות תעודה מזהה וברישום מדויק של פרטי המרשם ופרטי הקונה וקרבתו למטופל. מידע זה נרשם בפנקס הסמים של בית המרקחת. הרישום הוא לצורך ביקורת משרד הבריאות על עבודת בית המרקחת בלבד ואינו מועבר לשום גוף חיצוני.
נוירולוגים ברחבי העולם מורשים, על פי חוק, להנפיק מרשם לתרופה החל מגיל 6, לאחר אבחון של הפרעת קשב וריכוז. קיימים מקרים חריגים בהם נוירולוגים רשאים לרשום את התרופה גם לילדים מתחת לגיל 6. באוקטובר 2011 הנחה האיגוד האמריקני לרפואת ילדים לאפשר להנפיק מרשם לתרופה כבר בגיל 4, אם אובחנה הפרעת קשב וריכוז, וזאת כדי לשפר את סיכוייהם להצליח בבית הספר עוד בגיל הגן.
היסטוריה ומחקר
מתילפנידאט היא תרופה הנמצאת בשימוש מאז שנות החמישים של המאה העשרים והיא אחת התרופות שהייתה מושא למחקרים רבים מאוד. בתחילת דרכה שימשה התרופה כתרופה ממריצה. מאז שנות ה-60 משמשת התרופה בעיקר כטיפול לילדים שסבלו מהפרעות קשב וריכוז ואובחנו בהתאם לדרכי-האבחנה של אותה תקופה כהיפראקטיביים או כסובלים מנזק מוחי מינימלי. במשך שנים רבות טיפול התרופתי המרכזי בהפרעת קשב נעשה באמצעות החומר מתילפנידאט ועל כן נצבר ידע רב בנוגע לאופן פעולתו והשפעותיו. המחקר והניסיון הקליני עם מתילפנידאט מראים שהוא לא מוביל להתמכרות לחומרים ממריצים ושאינו גורם להתמכרות לסמים אחרים.
יש מחקרים המעידים על כך שגם בקרב מי שאינו סובל מהפרעת קשב, נטילת מתילפנידאט משפרת את הזיכרון, ומפחיתה החלטות אימפולסיביות. כן עלו טענות מחקריות בדבר השפעות חיוביות בשימוש במתילפנידאט בטיפול בחולים עם פציעות טראומתיות למוח, שבץ, חולי סרטן ואיידס, ועל ניסויים מבוקרי-פלאצבו אשר העידו על יעילותו של המתילפנידאט בטיפול בדיכאון וכאב.
במלחמת יום כיפור נעשה שימוש בתרופה כסם מרץ בצבא המצרי.
ביקורת
הביקורת הציבורית נגד התרופה מתחלקת לשניים – ביקורת נגד הריטלין בלבד וביקורת נגד מדע הפסיכיאטריה בכלל, שבה מוצג השימוש בריטלין כדוגמה אחת מרבות.
ביקורת מצד שוללי הפסיכיאטריה כולה
חלק מהמותחים ביקורת על הריטלין, מקשרים בין חברות התרופות לממסד הפסיכיאטרי, בטענה כי קיים קשר מקצועי וכלכלי ביניהם אשר משפיע, לטענתם, על המחקר והפרקטיקה של מקצוע הפסיכיאטריה.
ישנן מספר קבוצות המבקרות את השימוש בריטלין באופן חלקי או מלא:
קישורים חיצוניים
מידע מגופים רשמיים
מידע רפואי
עדות אישית מחקרים
כתבות ותוכניות
גליה אקר
גליה אקר (נולדה בשנת 1975), היא אלופת ישראל בשחייה בעבר.
ביוגרפיה
אקר התאמנה בקבוצת הפועל ימק"א ירושלים ומכבי ירושלים. כבר בהיותה בת 13 זכתה בתואר שחיינית מצטיינת ארצי לבנות גילה.
אלופת ישראל
באליפות ישראל בשחייה שנערכה בווינגייט באוגוסט 1989 זכתה אקר בשתי מדליות, זהב וארד. מדליית זהב, במשחה ל-100 מטר חופשי בתוצאה של 1:03.04 דקות, לפני עינת גבאי ממכבי חיפה (1:03.29 דקות) ותמי לוין מהפועל הוד השרון בית ברל (1:03.76 דקות) ומדליית ארד במשחה ל-50 מטר חופשי בתוצאה של 29.13 שניות, אחרי ענת לויט מהפועל הוד השרון בית ברל (28.34 שניות) ורויטל וילנאי ממכבי תל אביב (28.72 שניות).
ארנולד דנקר
ארנולד דנקר נולד בניו יורק, ארצות הברית ובגיל צעיר זנח עתיד מבטיח בעולם האיגרוף למען השחמט.
מימי וב
אמיליה וב (באנגלית: Amelia Webb; נולדה ב-23 ביולי 2000), הידועה בשם הבמה מימי וב (באנגלית: Mimi Webb), היא זמרת-יוצרת בריטית. היא ידועה בשל הסינגל שלה "Before I Go", בהשתתפות צ'ארלי ד'אמליו, שזכה להצלחה בטיקטוק, והסינגל "Good Without", שהגיע בשיאו למקום השביעי במצעד הסינגלים האירי ולמקום השמיני במצעד הסינגלים הבריטי.
ביוגרפיה
וב נולדה בקנטרברי, אנגליה, הממלכה המאוחדת ב-2000, והיא גדלה שם עם הוריה ואחיה. היא למדה לנגן בגיטרה ובפסנתר, והחלה לכתוב שירים משלה כשהייתה בת 13. השפעותיה המוזיקליות הם אדל, איימי ויינהאוס, אמילי סאנדיי, סם סמית', לואי ארמסטרונג, אטה ג'יימס, אלה פיצג'רלד ונט קינג קול.
בגיל 16, היא עברה לגור בברייטון, בשביל ללמוד במכון למוזיקה מודרנית הבריטית והאירית. בפברואר 2019, כשהייתה בת 18, היא הוחתמה בחברת התקליטים אפיק רקורדס.
קריירה
באפריל 2020, וב הוציאה, בשיתוף פעולה עם צ'ארלי ד'אמליו, את הסינגל "Before I Go". נכון ליולי 2021, הסינגל נצפה למעלה מ-85 מיליון צפיות בטיקטוק, והושמע למעלה מ-22 מיליון פעמים בספוטיפיי. בהמשך השנה, היא הוציאה את הסינגל "I'll Break My Heart Again", שהושמע למעלה מ-5 מיליון פעמים בספוטיפיי.
ב-2021, היא הוציאה את הסינגל "Reasons", שהושמע למעלה מ-10 מיליון פעמים בספוטיפיי. בנוסף, הסינגל הושמע ב-BBC Radio 1. הסינגל הגיע, בשיאו, למקום ה-85 במצעד הסינגלים הבריטי.
ב-26 במרץ 2021, היא הוציאה את הסינגל "Good Without". הסינגל הושמע למעלה מ-64 מיליון פעמים בספוטיפיי. הסינגל הגיע בשיאו למקום השביעי במצעד הסינגלים האירי, ולמקום השמיני במצעד הסינגלים הבריטי. ב-2 ביוני באותה שנה, היא ביצעה את השיר בתוכנית האירוח הקומית האמריקאית, המופע של אלן דג'נרס.
ב-11 ביוני 2021, היא הוציאה את הסינגל "Dumb Love". הסינגל הגיע בשיאו למקום ה-12 במצעד הסינגלים הבריטי, למקום ה-12 במצעד הסינגלים האירי ולמקום הראשון בשוודיה.
ב-10 בספטמבר 2021, היא הוציאה את הסינגל "24/5".
היא נכללה ברשימה האירופאית פורבס 30Under30 לשנת 2023.
11 בדצמבר
11 בדצמבר הוא היום ה־345 בשנה (346 בשנה מעוברת), בלוח הגרגוריאני. עד לסיום השנה נשארו עוד 20 ימים.
רמתיים (עיר קדומה)
רמתיים הייתה "עיר ביהודה" לפי הבשורה על-פי לוקאס. ברמתיים התגורר יוסף הרמתי, שתרם את מערת הקבר שלו בירושלים לשם קבורתו של ישו.
מאיר שורץ
מאיר שוַרץ (28 בינואר 1926 – 12 בינואר 2022) היה בוטניקאי, פעיל העפלה וחוקר השואה. מחלוצי שיטת ההידרופוניקה בעולם. מייסד עמותת "בית אשכנז" לחקר שואת יהודי גרמניה ולתיעוד הקהילות היהודיות שנחרבו בשואה. כיהן כנשיא אגודת ההידרופוניקה הבינלאומית, וכנשיא אגודת מדענים שומרי תורה ובעל סמיכה לרבנות.
קורות חיים
נולד בנירנברג שבגרמניה לאליעזר (לודוויג) ומיילא. אביו אליעזר שעסק לפרנסתו כסוכן של מיכשור ליצירת יין, היה אחד ממנהיגי קהילת "עדת ישראל" בעיר, קצין בצבא גרמניה במלחמת העולם הראשונה וצאצא של הרב יהוסף שוורץ, חוקר ארץ ישראל, בעל הספרים "תבואות-שמש" ו"תבואות-הארץ". אביו נרצח על ידי הנאצים (בשל יהדותו), עוד לפני המלחמה כאשר מאיר היה בן 12. אימו, ילידת בלאופלדן נפטרה בשנת 1939 מחוסר קבלת טיפול רפואי. לשורץ היה אח בשם יוסף שנרצח באושוויץ.
מאיר חווה את ליל הבדולח וביתו ואחיו נפגעו בלילה זה, יחד עם עוד משפחה שהייתה בשכונתו שבנירנברג. באוגוסט 1939 בגיל 13 עלה בגפו לארץ ישראל באמצעות עליית הנוער. לאחר תקופה בפנימיית חורב בירושלים, הצטרף ב-1941 לחברת הנוער של קיבוץ חפץ חיים והיה למעשה מראשוני מקימיו.
בשנת 1951 (התשי"ב) שהייתה שנת שמיטה, בעקבות המלצתו של בנימין מינץ, התחיל לחקור את שיטת גידול מים (הידרופוניקה) בקיבוץ חפץ חיים, כדי לתת פתרון הלכתי לחקלאות בשמיטה. ב-1954 היה ממייסדי המכון לחקר החקלאות על פי התורה בקיבוץ חפץ חיים. בשנים 1960–1967 כיהן כחוקר ראשי במכון לחקר הנגב בבאר שבע, במחלקה לגידולי מים. ב-1965 עסק במחקר בשימוש בטיהור מי שופכין לגידול צמחים.
סיים את לימוד התואר הראשון (1968) והשני (1972) במדעי הטבע באוניברסיטת בר-אילן. ב-1983 קיבל את הדוקטורט מהאוניברסיטה העברית בירושלים. תחום מחקרו היה בעמידות הצמח למלח, שנחשב כשינוי בתפיסה שהייתה עד אז. בין השנים 1970–1978 הרצה באוניברסיטת בר-אילן במחלקות לתלמוד וביולוגיה. באותה תקופה הוזמן מטעם האו"ם לבצע מחקר, ופרסם במסגרתו ספר חקלאות לארצות מתפתחות שתורגם לשלוש שפות.
הוא גם הצליח בבר-אילן להשפיע על ייסוד מחלקה ללימודי ארץ ישראל. בשנים אלו גם ייסד את המחלקה למדעי הטבע במכללת ירושלים ועמד בראשה. החל משנת 1973 כיהן כמפקח ארצי ללימודי הביולוגיה בישראל. בין השנים 1978 ל-1984 עסק במחקר במחלקה לבוטניקה באוניברסיטה העברית. מאז 1984 עסק בריכוז מחקרים במרכז האקדמי לב בתחומי העניין שלו, והיה חבר בוועדה מפקחת של משרד החינוך בתוכניות לימודי ארץ ישראל (1988).
בשנת 1986 הקים את עמותת "בית אשכנז" לחקר שואת יהודי גרמניה, אותה ניהל עד שנת 2013.
היה נשוי למרים ואב לשבעה ילדים, וכן נכדים ונינים. חתנו הוא הרב יהושע אידלשטיין מחכמי הקבלה בירושלים שהוציא את ספריו של הרב שלמה אלישיב לאור מחדש. התגורר ברובע היהודי בירושלים מאז שחרורו במלחמת ששת הימים.
נפטר ב-12 בינואר 2022 ונקבר בירושלים.
בוטניקה והידרופוניקה
שורץ התמקד במיוחד בהידרופוניקה, מכיוון שראה בתחום פתרון לגידולי שדה בשנת שמיטה. את מחקריו עשה בהתייעצות בפן ההלכתי עם החזון איש והרב יוסף שלמה כהנמן שדרבנו לעניין. שורץ הוציא מספר ספרים בנושא, שבין היתר תורגמו לאנגלית וקוריאנית, ופרסם כ-60 פרסומים מדעיים בנושא בכתבי עת מדעיים, (חלקם עם שותפים נוספים). נחשב למומחה בינלאומי בתחום. שימש כנשיא אגודת ההידרופוניקה הבינלאומית, כמומחה בתחום השתתף במשלחות מטעם ארגון המזון והחקלאות של האו"ם למדינות שונות. בין היתר הוזמן כחבר במשלחת מדענים לשיפור החקלאות בסינגפור (1971), לעומאן והודו (1999), לפרו ואף לאיי בהאמה. גם הוזמן לסוכנות החלל האמריקנית נאס"א, בה חקר היתכנות של גידול צמחים בחלל (1986).
במסגרת מחקריו קבע את המינון המדויק של 16 היסודות הדרושים לגידול צמח, ערער על הקביעה כי הצמח צריך חומר ממקור אורגני, וערער על המושג של קרקע לא פורייה, והצליח בכך לא רק לייתר את הצורך במחזור הזרעים, אלא למעשה להביא כל קרקע לפוריות, בהוספה של היסודות החסרים בהזנה מינרלית–כימית. כמו כן פרסם מאמר העוסק בשימוש במי שופכין מטוהרים (1965), ואף ערער על הקביעה שלא ניתן לגדל צמחים במים מלוחים, והצליח להוכיח כי ניתן לגדל צמחים בסביבה מלוחה.
יהדות גרמניה וחקר השואה
בשנת 1986 הקים בירושלים את עמותת "בית אשכנז", לחקר ושימור מורשת הקהילות היהודיות ובתי הכנסת באשכנז - גרמניה, אוסטריה, אלזס וחבל הסודטים שלפני השואה, מפעל אותו ניהל עד 2013. במלאכת איסוף דקדקנית נאספו כ-15,000 תמונות של בתי כנסת מתוך ה-19,000 שהיו ידועים. וכ-3,500 מסמכים ותעודות. ואף נאספו כ-50 תמונות של בתי כנסת שעלו באש בליל הבדולח, שצולמו למרות האיסור לצלם, חלקם בידי הנאצים עצמם. במסגרת מחקריו, שבהם ניתנה לו גישה למסמכים גרמניים רשמיים, שהיו חסויים לציבור הרחב, הפריך את התוצאות הרשמיות שפרסמה ההנהגה הנאצית בהקשר של ליל הבדולח והיו חלק מספרי ההיסטוריה עד ימינו. במסגרת פעילות העמותה הוצאו לאור שישה ספרים העוסקים בנושאים אלו. מאיר שורץ היה יושב ראש עמותת צנטרה, איגוד יוצאי קהילות מרכז אירופה (ע"ר).
שורץ שאף לחדש את המנהגים הדתיים של 2,000 הקהילות היהודיות בגרמניה, שנשכחו בשל הכחדתן. אחד מהם היה ניפוץ כוס החתונה על גבי אבן חופה ("חופה שטיין") שהיה קבוע על קיר חיצוני של בית הכנסת. בהשפעתו נקבע לוח כזה בחצר בית הכנסת הגדול בירושלים. מנהג נוסף היה חגיגת ההול-קרייש, שנועד לקבוע שמות יהודיים לבנות. מנהג נוסף היה הווימפל – חגורה רחבה של ספר תורה שנתרמה לבית הכנסת בהגיע ילד לגיל שלוש, שעליה נרקמו שם הילד, תאריך לידתו ואיחולים טובים.
רואוסקה
רוּאוֹסְקָה ("שוט") היא להקת אינדסטריאל מטאל פינית מהעיר יובה. ללהקה 5 אלבומי סטודיו.
ג'ו רוגן
ג'וזף ג'יימס רוגן (באנגלית: Joseph James Rogan; נולד ב-11 באוגוסט 1967) הוא סטנדאפיסט, פרשן MMA והמארח של תוכנית הפודקאסט הפופולרית The Joe Rogan Experience. בעבר עבד רוגן גם כמגיש טלוויזיה, וכשחקן.
רואוסקה
היסטוריה
רואוסקה נוסדה בשנת 2002 על ידי פטריק מננדר, מיקה קאמפי, קאי אהוונראנטה, אנסי אאובינן וסאמי קארפינן, חלק מחברי להקת הרוק הקומדי "Natsipaska" ("Nazishit"), והוציאו את אלבום הבכורה שלהם, "Kuori", באותה שנה.
שנה לאחר מכן, הוציאו את האלבום "Riisu".
ג'ו רוגן
כקומיקאי
בשנת 1997, הוא החל לעבוד עבור UFC כמראיין ופרשן. רוגן שחרר את המופע הקומי הראשון שלו בשנת 2000. בשנת 2001, רוגאן הפך למארח של תוכנית המציאות אפקט הפחד ששודרה בעבר בישראל בערוץ AXN.
רואוסקה
היסטוריה
ב-2005, הוציאה הלהקה את אלבומם השלישי "Radium". אלבום זה זכה להצלחה רבה משני האלבומים הראשונים. עבור אלבומם הרביעי, "Amortem", שיצא בשנת 2006, חתמה הלהקה לחברת התקליטים EMI. "Amortem" הגיע למקום השישי במצעד הפיני והחזיק בעמדה הזו כמעט עשרה שבועות.
ג'ו רוגן
כקומיקאי
לאחר שהתוכנית הסתיימה ב-2006 חזר רוגן לעסוק בסטנדאפ.
רואוסקה
היסטוריה
בשנת 2008 הוציאה הלהקה את האלבום "Rabies" ושנה לאחר מכן יצאה להפסקה עד להודעה חדשה.
ג'ו רוגן
כאמן לחימה
בצעירותו, רוגן למד טאקוונדו שנים רבות, והתחרה בהצלחה רבה בתחרויות קיקבוקסינג. בהמשך חייו הפך למתרגל של ג'וג'וטסו ברזילאי, תחת אדי בראבו, שהפך לחברו הטוב. הוא מחזיק בחגורה שחורה בטאקוונדו וב-ג'ו ג'יטסו ברזילאי. בבגרותו עבד שנים רבות כפרשן קרבות MMA, והוא עוסק בכך באופן מקצועי באירועי קרבות, כמו גם באופן בלתי-רשמי בתוכניות האירוח שלו.
כמארח ומראיין
בשנת 2009 השיק רוגן את הפודקאסט "The Joe Rogan Experience" עם חברו הקומיקאי בריאן רדבן, תוכנית ראיונות המתאפיינת באורך הפרקים (למעלה משלוש שעות), שהפכה במהלך השנים לפודקאסט הפופולרי ביותר בעולם. הפודקאסט עוסק במגוון נושאים כגון אקטואליה, פוליטיקה, פילוסופיה, תחביבים ורבים נוספים. הוא אירח בין השאר את ברני סנדרס, אדוארד סנודן, אילון מאסק, מייק טייסון, כמו גם ידוענים, אנשי ציבור, מדענים והוגים נוספים.
רואוסקה
היסטוריה
בשנת 2020 הוציאה הלהקה את הסינגל "Runno", וב-2022 את הסינגלים "Kade" ו-"Silti Syntinen", ובכך שברה שתיקה של כמעט 13 שנה.
ג'ו רוגן
הסכסוך עם יוטיוב והחבירה לספוטיפיי
בשנת 2020 נוצר סכסוך בין ג'ו רוגן לבית יוטיוב, על רקע העובדה כי יוטיוב החליטו למחוק חלק מפרקי תוכניתו השנויים במחלוקת, ודרשו לצנזר אחרים. רוגן התנגד נחרצות לפעולות ודרישות אלה מצד יוטיוב, ועל כן חיפש במה אחרת לשידור תוכניתו וביטוי דעותיו. במאי 2020 חתמה ספוטיפיי על עסקת בלעדיות על הפודקאסט של רוגן תמורת בכ-100 מיליון דולרים, מה שהפך אותה לאחת העסקאות הגדולות בעולם הפודקאסטים. סוכם כי כל תכניו של רוגן יועברו לפלטפורמה בספטמבר 2020, וכך היה. עד החתימה על העסקה היו תכניו של רוגן זמינים רק ביוטיוב וב-RSS באפליקציות הפודקאסטים. לאחרי מימוש העסקה, ספוטיפיי הפכו לבמה המרכזית לשידור פרקיו תוכניותיו של רוגן, ואילו ביוטיוב שודרו מאותה העת רק קטעים קצרים יותר מתוך התוכניות.
תפוצת והשפעת תוכניותיו
באפריל 2021 היו לפודקאסט שלו מעל 10 מיליון מנויים ביוטיוב. נכון לפברואר 2023, בתוכניותיו השונות היו כ-2142 פרקים, בסך 5695 שעות מוקלטות. לעשר הראיונות הפופולריים ביותר בתוכניתו, היו לבדם מעל 278 מיליון צפיות. הפודקאסט נחשב לאחת התוכניות הפופולריות ביותר בעולם.
דעות חברתיות ופוליטיות
רוגן תואר על ידי רשת CNN כבעל נטיות ליברטריאניות, אבל קשה לשייך לו עמדה פוליטית מובהקת. הוא הגדיר את עצמו כתומך נישואים חד-מיניים, זכויות להט"ב, זכויות נשים, שימוש בסמים לצורכי פנאי, הכנסה בסיסית לכול, ביטוח בריאות לכל. עם זאת, הוא תומך גם בזכות לשאת נשק, ובתיקון השני לחוקה האמריקאית. רוגן הוא תומך נלהב של חופש הביטוי ומבקר חריף של תרבות הביטול.
חיסונים
בינואר 2022 נטען נגד רוגן שהוא הפיץ מידע כוזב בפודקאסט שלו אותו ניתן לשמוע בספוטיפיי, לאחר שאירח מתנגדי חיסונים וטען שההמלצה לצעירים בריאים להתחסן אינה נכונה, לאחר מכן חזר בו. זמרים שונים בארצות הברית החליטו להוריד את השירים שלהם מספוטיפיי, עד שזו נכנעה והוסיפה אזהרת תוכן לפרקים בפודקאסט העוסקים בחיסונים.
בנושאים כלכליים
בפרק 1930 של תוכניתו (כמו גם בפרקים אחרים), הביע רוגן תמיכתו במטבעות דיגיטליים עצמאיים, דוגמת ביטקוין, וסלידתו מהשימוש במטבעות דיגיטליים בשליטת מדינות או בנקים מרכזיים. בפרק זה אמר, בהקשר לשליטה ממשלתית במטבע דיגיטלי כמו בסין (דקה 25:30): "אני חושב שעלינו להתנגד לזה עם כל מה שיש לנו. הרעיון שישנו מטבע דיגיטלי מרכזי המחובר למערכת דירוג חברתי, הוא מבעית ביותר".
האשמות בדבר אנטישמיות
חרף ההאשמות באנטישמיות, רוגן הוא חבר אישי של יהודים רבים, ואירח עשרות יהודים וכמה ישראלים בתוכניתו, כגון מארק צוקרברג, לקס פרידמן, אלן לבינוביץ', איימי שומר, אנדרו שולץ, אנני יעקובסון, אבי לואב, בארי וייס, ברני סנדרס, בן שפירו, ביל מאהר, אריק וינשטיין, ברט וינשטיין גד סעד ועוד. היהודי ארי שפיר, מחבריו הטובים ביותר, הופיע בתוכניתו כ-59 פעמים. ישנה אף טענה כי לפחות 20% מתוך מאות האורחים בתוכניתו של רוגן עד כה היו יהודים. בעבר, התבטא רוגן בחיוביות לגבי יהודים, בין השאר כאשר כינה אותם "חכמים מאוד" והזכיר שאחוז גבוה מזוכי פרס נובל הם יהודים. רוגן גם שיבח את מדינת ישראל ומעשיה מספר פעמים.
Recent Songs
Recent Songs (בעברית: "שירים אחרונים") הוא אלבומו השישי של הזמר והמשורר הקנדי לאונרד כהן. האלבום, שיצא לאור ב-1979 והופק על ידי הנרי לוי ולאונרד כהן, חוזר אל מוזיקת הפולק, אותה זנח כהן באלבומו הקודם "Death of a Ladies' Man", אך כעת עם השפעות רבות מהג'אז.
רשימת השירים
כל השירים נכתבו והולחנו על ידי לאונרד כהן.
חרדל (ממרח)
חרדל (מכונה גם קרם חרדל או ממרח חרדל) הוא ממרח שרכיבו העיקרי הוא זרעים של צמח החרדל.
Invisible Touch (שיר)
Invisible Touch (בעברית: מגע בלתי-נראה) הוא שיר הנושא של האלבום של ג'נסיס ב-1986 אשר יצא באותו השם. זהו הסינגל הגדול והמצליח ביותר בהיסטוריה של הלהקה והסינגל הראשון והיחיד שהגיע למקום ה-1 במצעד הסינגלים האמריקאי. לעומת זאת, בקנדה הגיע הסינגל רק למקום ה-4, ובבריטניה למקום ה-15.
חרדל (ממרח)
הכנה
הממרח עשוי זרעי החרדל טחונים המעורבבים עם מים, חומץ או נוזלים אחרים, וכן עם חומרי טעם ותבלינים אחרים, ויוצרים עיסה צמיגה בגוון צהוב. ערבוב זרעי החרדל עם נוזל קר גורמת לשחרור האנזים מירוזין ומקנה לחרדל טעם חריף ואת צבעו הצהוב.
Invisible Touch (שיר)
ה"בי-סייד" של הסינגל הוא החלק האחרון של היצירה Domino (The Last Domino) (באלבום, Domino מורכב משני חלקים).
חרדל (ממרח)
שימושים
חרדל פופולרי בכריכים, בדרך כלל עם בשרים וגבינות, עם המבורגרים ונקניקיות ומשמש גם כמרכיב במילויים רבים, מרקים ותחמיצים. כמו כן הוא עשוי לשמש כמטבל במטבח האסיאתי וכבסיס לרוטב חרדל.
Invisible Touch (שיר)
"Invisible Touch" היה בהתחלה ניסיון ל-Domino, הבסיסט מייק ראת'רפורד ניגן ריף, בזמן שהמתופף והסולן פיל קולינס אילתר ושר את הפזמון "She seems to have an invisible touch". השיר הוקלט ב-The Farm שבמחוז סארי מ-1984, 1985 ו-1986.
חרדל (ממרח)
אחסון וחיי מדף
חרדל נמכר בצנצנות זכוכית, בקבוקי פלסטיק או שפופרות מתכת. הודות לתכונותיו האנטי-בקטריאליות, הוא לא דורש קירור, והוא לא יגדל עובש או בקטריות מזיקות.
Invisible Touch (שיר)
בקיץ 1986, זכה השיר בארצות הברית במצעד הבילבורד במקום ה-1. אחד המועמדים במצעד היה הסולן לשעבר של ג'נסיס, פיטר גבריאל עם להיטו "Sledgehammer".
השיר גם היה מועמד במצעד האמריקני בשם Hot Mainstream Rock Tracks.
ב-1992, יצא השיר בגרסת הופעה חיה כשהמתופף צ'סטר תומפסון והגיטריסט דריל סטארמר. כמו כן, גם השיר מופיע באלבום ההופעה וה-DVD, The Way We Walk - In Concert.
חרדל (ממרח)
אחסון וחיי מדף
חרדל יכול להחזיק מעמד לתקופה בלתי מוגבלת ועדיין להישאר אכיל ולא מזיק. עם זאת הוא עלול להתייבש, לאבד טעם או להשחים עקב חמצון. הוספה של מעט יין או חומץ יכולה לשפר חרדל שהתייבש. אחרי אחסון ממושך, חרדל עלול לקבל טעם מעט מריר.
תכונות בריאותיות
חרדל עלול לגרום לתגובות אלרגיות: מאז שנת 2005, מחייב האיחוד האירופי תיוג מוצרים כאלרגנים פוטנציאליים אם הם מכילים חרדל.
היסטוריה
חפירות ארכאולוגיות באזור עמק האינדוס גילו ששם תורבת החרדל. תרבות עמק האינדוס התקיימה עד שנת 1800 לפני הספירה. הרומאים היו כנראה הראשונים שהתנסו בהכנת החרדל כממרח באמצעות ערבוב של מיץ ענבים לא מותסס עם זרעי חרדל טחונים. מתכון לחרדל מופיע ב"דה רה קוקווינאריה", ספר בישול רומאי מסוף המאה ה-4 או מתחילת המאה ה-5 לספירה. המתכון מצריך תערובת של זרעי חרדל טחונים, פלפל, קימל, עירית, זרעי כוסברה צלויים, שמיר, סלרי, טימין, אורגנו, בצל, דבש, חומץ, רוטב דגים ושמן, והוא יועד במקור כזיגוג לחזיר בר צלוי.
הרומאים ככל הנראה ייצאו זרעי חרדל לגאליה, ועד סוף המאה ה-10 לספירה, נזירים מכנסיית סן ז'רמן דה פרה בפריז למדו את סודות הכנת החרדל מהרומאים והחלו לייצר חרדל משלהם. חרדל מופיע לראשונה ברישומים המלכותיים בפריז בשנת 1292. העיר דיז'ון התפרסמה כמרכז לייצור חרדל במאה ה-13. הפופולריות של הממרח ניכרת בתיעוד משנת 1336 של אירוע שערך הדוכס מבורגונדי ובו האורחים כילו כ-265 ליטרים של ממרח חרדל בארוחה אחת. ב-1777 נוסדה אחת מחברות החרדל המפורסמות ביותר, גריי-פופון, כשותפות בין מוריס גריי, יצרן חרדל עם מתכון ייחודי שכלל יין לבן, לבין אוגוסט פופון, התומך הכספי שלו. להצלחתם סייעה המצאתה של המכונה האוטומטית הראשונה לייצור חרדל. בשנת 1937 הוענק לחרדל דיז'ון תו התקן של כינוי מקור מבוקר. הודות למסורת הארוכה של ייצור חרדל בדיז'ון, היא נחשבת כיום לבירת החרדל העולמית.
התיעוד הראשון של שימוש בחרדל כממרח באנגליה מופיע בספר The Forme of Cury (מילולית: שיטת הבישול) משנת 1390, שנכתב על ידי טבחיו הראשיים של המלך ריצ'רד השני. המתכון הוא לכדורי חרדל - זרעי חרדל בטחינה גסה, מעורבבים עם קמח וקינמון, אותם מרטיבים קלות, מגלגלים לכדורים ומייבשים. הכדורים היו נוחים לאחסון, ובמידת הצורך ניתן היה להוסיף להם חומץ או יין ליצירת ממרח חרדל. העיר טיוקסבורי הייתה מפורסמת בכדורי החרדל האיכותיים שלה, שיוצרו במקור מחרדל טחון וחזרת. הם אף מוזכרים במחזה הנרי הרביעי, חלק שני מאת ויליאם שייקספיר.
אהרן מאיר מזי"א
אהרן מאיר מַזְיֶ"א (פלך מוהילב, האימפריה הרוסית, י"א באלול תרי"ח 1858 (כעת בלארוס) - ירושלים, ארץ ישראל המנדטורית, ד' בטבת תר"ץ 1930) היה רופא, בלשן, איש ציבור, רב מוסמך, מהנדס ופרדסן. היה רופא מושבות הברון, ממחדשי השפה העברית ונשיא ועד הלשון העברית.
שנים ראשונות
נולד בפלך מוהילב. התייתם מהוריו בגיל צעיר. בגיל 15 למד בישיבת מיר, וכונה "העילוי ממוהילב" בשל ידענותו המופלגת. עבר לברלין על מנת ללמוד בבית המדרש לרבנים מיסודו של עזריאל הילדסהיימר. שם הוסמך לרבנות (אף שמעולם לא כיהן כרב), והתקרב לתנועת ההשכלה היהודית. בנוסף למד שם לימודי חול. לאחר שנתיים בברלין, עבר לציריך, והתקבל שם ללימודים בפוליטכניקום (האוניברסיטה ההנדסית-הטכנית), אך עבר ללימודי רפואה, שאותם סיים ב-1887. לאחר שסיים את לימודי הרפואה, עבר לפריז כדי להתמחות ברפואת עיניים. באותה תקופה התקרב לציונות, והכין עצמו לעלייה לארץ ישראל.
בפריז הוצג בפני הברון רוטשילד, והודות לרקע שלו ברפואת עיניים, הוצעה לו משרת "רופא המושבות ביהודה" (ראשון לציון, פתח תקווה, עקרון וגדרה), שאחת הבעיות הגדולות בהן הייתה מחלת הגרענת.
בארץ ישראל
מזי"א עלה לארץ ישראל ב-1889, והתיישב בראשון לציון. בנוסף על עבודתו כרופא, הוא חידש מילים בעברית, ובעיקר מילים רבות מן המילון הרפואי. למעשה הוא יצר את השפה הרפואית העברית. הוא הכיר והתיידד עם אליעזר בן-יהודה אשר העיד: "מנהגי בקביעת שמות למושגים מדעיים, בפרט בענייני המחלות והרפואות, להתייעץ עם ידידי ד"ר מזי"א שהוא בן-סמך לדבר הן מבחינת המדע והן מבחינת הלשון".
הוא שהציע להשתמש במשקל םַםֶּםֶת כמשקל המחלות, לפי פרשת תזריע-מצורע. "וכך המחלה שגורמת לאדמומיות העור נקראת מעתה אַדֶּמֶת (Rubella), המחלה שגורמת לגוון צהבהב בעיניים נקראה צַהֶבֶת (Hepatitis), מצב רפואי הגורם להצטברות לא תקינה של נוזלים בגוף כונה מעתה בַּצֶּקֶת (Edema) והמחלה הנגיפית שתוקפת כלבים משוטטים, נקראה מעתה כַּלֶּבֶת (Rabies)." ד"ר מזיא עמל לחנך את תושבי ארץ ישראל לשמירה על הגיינה כדי למנוע הדבקות במחלות. אחת המחלות השכיחות שנגרמו על ידי זיהום הייתה טרכומה, מחלת עיניים שד"ר מזיא נתן לה את שמה העברי 'גרענת', על שם לחמית העין של החולה שנראית מגורענת. שיפור בכללי ההיגיינה העלים מהארץ את המחלה שגרמה לעיוורון של רבים מהלוקים בה, אך שם המחלה נתקבע במילון העברי.
נוסף על עיסוקו ברפואה ובבלשנות, עסק מזי"א גם בפרדסנות. בין היתר נטע את הפרדס הראשון בפתח תקווה, שיכלל מתקנים חקלאיים, ונמנה עם מייסדי אגודת הפרדסנים "פרדס". הלך בדרכו חתנו, צבי איזקסון, לימים נשיא התאחדות האיכרים.
במשך שנים אחדות שימש רופא ראשי בבית החולים שער ציון ביפו.
בשנת 1902 עבר מזי"א לירושלים, והחל במפעל כתיבת המילון לרפואה ולמדעי הטבע, עבודת מחקר רחבת היקף שלא תמה בחייו, ונשלמה על ידי ד"ר שאול טשרניחובסקי. בביתו התארחו באופן קבוע חיים נחמן ביאליק, הרב קוק, אליעזר בן-יהודה ואחרים. בירושלים (1908 בקירוב) הקים עם הכומר והזואולוג הגרמני, ארנסט שמיץ, את החוג הראשון בארץ ישראל של דוברי השפה הבינלאומית אספרנטו.
היה בין מייסדיה של החברה לחקירת ארץ-ישראל ועתיקותיה ב-1913.
במלחמת העולם הראשונה נעצר בנו אליהו רוניא (רנה) מזי"א בבית אביו בירושלים בחשד לחברות במחתרת ניל"י. הוא סבל כשנה וחצי בכלא הטורקי בדמשק, עד שהצליח לברוח בהמולת סוף המלחמה וניסה להגיע לארץ ישראל. בדרכו חלה אנושות, ונפטר זמן קצר לאחר הגיעו ליפו, למרות מאמצי אביו להצילו.
בשנת 1923 היה חבר ב"ועד העיר ליהודי ירושלים".
משנת 1926 ועד מותו בשנת 1930 כיהן כנשיא ועד הלשון העברית.
בחג יום הולדתו השבעים אמר עליו חיים נחמן ביאליק:
ד"ר מזי"א נפטר בן 72 ונקבר בבית הקברות בהר הזיתים. הותיר אחריו את רעייתו איגניה (אז'ני לפי מקור אחר, ייתכן אַגְנִייָה במקור) לבית גוטמן ואת בתו מרגלית, שנישאה לצבי איזקסון.
לאחר מותו
לעריכת המילון לרפואה ולמדעי הטבע הוזמן להמשיך הרופא והמשורר שאול טשרניחובסקי, והמילון יצא לאור עם הקדמה מאת ביאליק.
באקדמיה ללשון העברית נפתח ב-1994 המכון לתולדות תחיית הלשון העברית על שם מזי"א (נסגר ב-2006), אשר עסק בחקר תולדות תחיית הלשון העברית בארץ ובתפוצות למן תקופת התחייה ולפניה ועד לייסוד מדינת ישראל על פי תעודות של ועד הלשון, והעביר הרצאות וימי עיון לחוקרים, למורים ולציבור הרחב.
ביתו בירושלים משמש שלוש קבוצות תיאטרון: תיאטרון פסיק, קבוצת התיאטרון הירושלמי ותיאטרון האינקובטור. ליד הבית קרוי רחוב על שמו.
בין ניניו נמנים המשורר מירון ח. איזקסון וכוכב הרשת יוחנן טווינה.
אביהו (אלבום)
אביהו הוא אלבום הבכורה של הזמר אביהו שבת שיצא בשנת 2010. מלהיטי האלבום: "עדיין שלך", "קחי את ליבי", "בשבילך" ו"יאללה" עם מיכל אמדורסקי. תוך חודשיים הגיע האלבום לאלבום פלטינה סלולרי לרגל הגעת אלבום הבכורה שלו ל-100,000 הורדות סלולריות.
היחידה לשיתוף פעולה
היחידה לשיתוף פעולה (יחשת"פ 5620) היא יחידה בחיל האוויר הישראלי האחראית לתאום שיתוף הפעולה בין כוחות חיל האוויר וכוחות היבשה והים. בראש היחידה עומד קצין בדרגת אלוף-משנה. הוא כפוף לראש להק השתתפות ומסוקים במפקדת חיל האוויר.
היחידה מאיישת אנשי צוות אוויר כקציני קישור בכל מפקדות היבשה ותאי השליטה המפעילים את כוחות חיל-האוויר במרחב שבו מתבצע התמרון הקרקעי. אלה משלבים את השתתפות חיל-האוויר בנוהלי הקרב המשולב החל בערכת המצב ועד לביצוע בפועל של מהלכי הלחימה.
היסטוריה
ב-1975 בעקבות מלחמת יום הכיפורים הוקמה בחיל האוויר יחידת המשל"קים (מוצבי שליטה קדמיים) אשר הייתה אחראית על נציגות חיל האוויר במפקדות עוצבות השדה. בנוסף הוקמה בחיל האוויר יחידת תלס"ם 515 (תובלה סער מסוקים) אשר שימשה כמפקדה מקצועית לתחום הטסת כוחות. באפריל 1984, כחלק מהפקת הלקחים ממלחמת לבנון הראשונה, אוחדו שתי היחידות במסגרת "היחידה לשיתוף פעולה" (יחשת"פ).
בתקופה שבין מלחמת לבנון הראשונה ועד היציאה מרצועת הביטחון היו אחראים אנשי היחידה על ההפעלה השוטפת של מטוסי חיל-האוויר באזור הצפון. מתוך חמ"ל אוויר בעוצבת הגליל הם תיאמו את כל הקשור לפעילות המסוקים והמטוסים בגיזרה הצפונית.
היחידה לקחה חלק פעיל במבצעים דין וחשבון וענבי זעם בלבנון, במבצע חומת מגן ביו"ש, במלחמת לבנון השנייה ובמבצע עופרת יצוקה.
צוותי תכנון
ביחידה ארבעה צוותי תכנון: צוות משימה, צפון, מרכז, ודרום, כל אחד מהם בפיקוד קצין בדרגת סגן-אלוף, הפועלים לשמירת הכשירות של כוחות האוויר והקרקע באמצעות אימונים, עדכון תורות לחימה וכתיבת תוכניות מבצעיות.
קצין תיאום אווירי (קת"א)
ברמת האוגדה, הקישור מתבצע באמצעות "מכלול אוויר". בראש המכלול עומד "קצין תיאום אווירי" (קת"א). תפקידו לייעץ למפקד האוגדה על השימוש הטוב ביותר בכוח האווירי. הוא אחראי לתאם את התמיכה בכוחות המתמרנים באמצעות סיוע אוויר קרוב, מסוקי קרב. כלי טיס מאוישים מרחוק, ופינוי פצועים.
קצין סיוע אווירי (קס"א)
בחטיבות המתמרנות מוצבים קציני סיוע אווירי (קס"א). תפקידם לנהל את הסיוע האווירי בהתאם לצורכי החטיבה. הם לוקחים חלק פעיל בניהול הקרב תוך ניתוח ואימות הדרישות והצרכים של הכוחות המתמרנים בשטח, בדיקתם מול גורמי המודיעין הרלוונטיים, עיבודם לשפת חיל-האוויר והעברתם לתאי השליטה של היחשת"פ. שם מכניסים את המטרות למערכת ונקודת הציון הסופית מגיעה לטייסי הקרב באוויר.
קציני אוויר סופ"ה (קא"ס)
בנוסף פועלים קציני אוויר במסגרת צוותי "סופ"ה" (סיוע ותקיפה), צוותי לוחמים ייעודיים המשותפים לזרוע היבשה ולחיל האוויר. הם כוללים חמישה לוחמים: קצין אוויר סופ"ה (קא"ס), קצין שיתוף ארטילרי (קש”א) ושלושה לוחמים בעלי הכשרת מש"ק תקיפה. תפקידם לאתר ולמפות מטרות, ולתאם ולכוון אש ארטילרית, ירי טילים וכלי טיס תוקפים. ההכוונה מתבצעת באופן ישיר, באמצעים טכנולוגיים ובאמצעות מערכות שליטה ובקרה משותפות ליבשה ולאוויר. הצוות אחראי על תכנון והפעלת האש בקרב ועל הקשר בין הכוחות המתמרנים לכוחות סיוע האש. הצוות עתיד להשתלב בכל גדוד מתמרן בצה”ל, ויהיה מוכשר להפעלת כלל יכולות האש במרחב האוגדתי מהיבשה והאוויר.
תמיכה
לצד הצוותים מורכבת היחידה גם מגפים: הדרכה, היערכות, מבצעים, מודיעין, שליטה ומנהלה.
מפקדי היחידה
בין מפקדי היחידה: זאב לירון (מייסד יחידת המשל"קים), רון חולדאי (מפקד יחידת המשל"קים), נחמיה דגן (מייסד יחידת תלס"ם), שאול שפי (מפקד יחידת תלס"ם), נחמיה דגן (מפקד היחשת"פ), מנחם שרון, דן פסח, אסף אגמון (1991-1993), יצחק ברנדט, גיל רגב, תמיר ספרא, שלמה שש, רז גור אריה (2000-2002), יעקב שהרבני (2006-2007), ירון רוזן, אורן אבן, אביעד דגן (2013-2014).
סקי מאסק דה סלאמפ גאד
קריירה
ב-2016 הוציא את מיקסטייפ הבכורה שלו, Drown in Designer. המיקסטייפ לא גרר אחריו הצלחה.
ב-2017 הוציא את המיקסטייפ השני שלו, YouWillRegret. המיקסטייפ זכה להצלחה רבה ואף הגיע למקום ה-195 בבילבורד 200.
במאי 2018 הוציא את המיקסטייפ השלישי שלו, Beware the Book of Eli. המיקסטייפ זכה לשבחים רבים ממבקרי המוזיקה.
בנובמבר 2018 הוציא את אלבום הבכורה שלו, Stokeley. האלבום כולל הופעות אורח של ג'וס וורלד, ליל בייבי וליל יאכטי. האלבום הגיע למקום ה-4 במצעד אלבומי ה-R&B/היפ-הופ. הסינגל המוביל מתוך האלבום, "Faucet Failure" גרר אחריו הצלחה רבה ואף זכה במעמד פלטינה מטעם איגוד תעשיית ההקלטות האמריקאי.
ולרי פוליאקוב
ולרי ולדימירוביץ' פוליאקוב (ברוסית: Валерий Владимирович Поляков; נולד ולרי איוונוביץ' קורשונוב; 27 באפריל 1942 – 19 בספטמבר 2022) היה קוסמונאוט רוסי. מחזיק בשיא השהייה הארוכה ביותר של האדם בחלל בטיסת סולו בהיסטוריה האנושית, שהה בתחנת החלל מיר במשך יותר מ-14 חודשים (437 ימים ו-8 שעות) במהלך המשימה. במצטבר, שהה בחלל מעל ל-22 חודשים.
ב-1972 נבחר להצטרף לתוכנית החלל הסובייטית. טיסת החלל הראשונה של פוליאקוב נערכה בשנת 1988, עם שיגור החללית סויוז TM-6. הוא חזר לכדור הארץ לאחר 240 ימים במעבורת החלל סויוז TM-7. את טיסת החלל השנייה שלו ערך בין השנים 1994–1995. הטיסה, שנמשכה מעל ל-437 ימים, החלה בשיגור של סויוז TM-18 והסתיימה בנחיתה על כדור הארץ עם החללית סויוז TM-20, תוך קביעת שיא השהייה בחלל לאדם בודד אי פעם.
קורות חייו
פוליאקוב נולד בטולה, מחוז טולה, רוסיה הסובייטית ב-27 באפריל 1942. הוריו קראו לו ולרי איוונוביץ' קורשונוב, אך הוא החליט לשנות את שמו באופן חוקי בשנת 1957 לפי שם אביו המאמץ. למד בית הספר התיכון מספר 4 בטולה, וסיים לימודיו במוסד זה בשנת 1959.
נרשם ללימודי רפואה במכון ללימודי רפואה על שם סחנוב במוסקבה והוציא תעודת דוקטורט. לאחר מכן פנה ללימודי רפואה אווירית במשרד לבריאות הציבור במוסקבה. פוליאקוב הקדיש שעות רבות להתמחות ברפואת חלל בשנת 1964, לאחר שהרוסים שיגרו לראשונה רופא לחלל, בוריס יגורוב, על גבי החללית ווסחוד 1.